ร.10 โปรดเกล้าฯ พระราชทานถุงยังชีพช่วยราษฎรถูกน้ำท่วมที่สุโขทัย
เครดิตภาพจาก จนท.ประชาสัมพันธ์เทศบาลเมืองสุโขทัยธานี,สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลโท ฐิตะฐาน สุขศรี เชิญถุงพระราชทานและเครื่องอุปโภคบริโภคมอบแก่ราษฎรที่ประสบอุทกภัย จากพายุโซนร้อนตาลัส ที่โรงเรียนอุดมดรุณี อำเภอเมืองสุโขทัย,เมื่อเวลา 10.00 น. วันที่ 30 กรกฎาคม 2560 สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลโท ฐิตะฐาน สุขศรี ร่วมกับมูลนิธิราชประชานุเคราะห์ ในพระราชูปถัมภ์ เชิญถุงพระราชทานและเครื่องอุปโภคบริโภค ไปมอบแก่ครอบครัวราษฎรที่ประสบอุทกภัยจากพายุโซนร้อน ตาลัส  ทำให้เกิดฝนตกหนักในพื้นที่ต่างๆ ของจังหวัดสุโขทัย ตั้งแต่เมื่อวันที่ 26 กรกฎาคม 2560 เป็นต้นมา ทำให้เกิดความเสียหายแก่บ้านเรือนราษฎร พืชผลทางการเกษตร และสิ่งสาธารณประโยชน์ในตำบลปากแคว จำนวน 200 ครอบครัว และในเขตเทศบาลเมืองสุโขทัยธานี จำนวน 1800 ครอบครัว ณ โรงเรียนอุดมดรุณี อำเภอเมืองสุโขทัย จังหวัดสุโขทัย โดยราษฎรต่างปลื้มปีติ และสำนึกในพระมหากรุณาธิคุณอย่างหาที่สุดมิได้,สำหรับ จังหวัดสุโขทัย ได้รับผลกระทบจากสถานการณ์อุทกภัย เมื่อวันที่ 28 กรกฎาคม 2560 ในพื้นที่อำเภอเมืองสุโขทัย จำนวน 3,134 ครัวเรือน และในวันนี้มีราษฎรที่ประสบภัยมารับมอบ จำนวน 2,000 ครัวเรือน มูลนิธิราชประชานุเคราะห์ ในพระราชูปถัมภ์ เกิดขึ้นจากพระมหากรุณาธิคุณของ พระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ทรงห่วงใยประชาชนที่ประสบสาธารณภัยต่างๆ ทั้งวาตภัย อุทกภัย และอัคคีภัย จึงทรงพระกรุณาโปรดเกล้าโปรดกระหม่อมให้ก่อตั้งขึ้นเมื่อวันที่ 23 สิงหาคม 2506 เพื่อช่วยบรรเทาความเดือดร้อนของประชาชนในเบื้องต้น,สมเด็จพระเจ้าอยู่หัว มหาวชิราลงกรณ บดินทรเทพยวรางกูร มีพระประสงค์ที่จะสืบสาน รักษา ต่อยอดพระปณิธาน เพื่อบรรเทาความเดือดร้อนและคลายความทุกข์ของประชาชนที่ประสบภัยต่างๆ จึงทรงพระกรุณาโปรดเกล้าโปรดกระหม่อมให้ พลโท ฐิตะฐาน สุขศรี ร่วมกับมูลนิธิราชประชานุเคราะห์ในพระราชูปถัมภ์ดำเนินการให้ความช่วยเหลือราษฎรที่ประสบภัยต่างๆ อย่างต่อเนื่อง,สมเด็จพระเจ้าอยู่หัว มหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ พลโท ฐิตะฐาน สุขศรี ร่วมกับมูลนิธิราชประชานุเคราะห์ ในพระราชูปถัมภ์ เชิญถุงพระราชทานและเครื่องอุปโภคบริโภค ไปมอบแก่ครอบครัวราษฎรที่ประสบอุทกภัยจากพายุโซนร้อน ตาลัส ที่ทำให้เกิดฝนตกหนักในพื้นที่ต่างๆ ของจังหวัดสุโขทัย จำนวน 2,000 ครัวเรือน ณ โรงเรียนอุดมดรุณี อำเภอเมือง จังหวัดสุโขทัย
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลโท ฐิตะฐาน สุขศรี เชิญถุงพระราชทานและเครื่องอุปโภคบริโภคมอบแก่ราษฎรที่ประสบอุทกภัย จากพายุโซนร้อนตาลัส ที่โรงเรียนอุดมดรุณี อำเภอเมืองสุโขทัย
สมเด็จพระเจ้าอยู่หัว,ถุงพระราชทาน,ช่วยน้ำท่วม,น้ำท่วมสุโขทัย,สุโขทัย,น้ำท่วม